गोरखपुर/ देवरिया. देवरिया बालिका गृह कांड में नए खुलासे ने संस्था द्वारा संचालित शेल्टर होम पर लग रहे आरोपों को बल प्रदान किया है. अभी तक 3 ऐसे लड़कियों का मामला सामने आया है जिसे बालिका गृह द्वारा उन्हें उनके परिवार में पुनर्वासित किया जाना बताया जा रहा है लेकिन इसके बारे में दस्तावेज या तो नहीं हैं या अधूरे हैं. बस्ती की एक लड़की के परिजनों ने लिखित शिकायत की है कि उनकी बेटी बालिका गृह से गायब है जबकि बालिका गृह के रिकार्ड बता रहे हैं कि उसे घर वालों को सौंप दिया गया.